ᱨᱟᱢ ᱱᱚᱨᱮᱥ ᱭᱟᱫᱚᱵᱽ

ᱨᱟᱢ ᱱᱚᱨᱮᱥ ᱭᱟᱫᱚᱵᱽ (᱑ ᱡᱩᱞᱟᱭ ᱑᱙᱒᱘ - ᱒᱒ ᱱᱚᱵᱷᱮᱢᱵᱚᱨ ᱒᱐᱑᱖) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱑᱙᱗᱗ ᱠᱷᱚᱱ ᱑᱙᱗᱙ ᱫᱷᱟᱹᱵᱤᱡ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱞᱮᱱᱟ ᱾ ᱩᱱᱤ ᱡᱚᱱᱚᱛᱟ ᱯᱟᱨᱴᱤ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ; ᱛᱟᱭᱚᱢ ᱛᱮ ᱩᱱᱤ ᱫᱚ ᱠᱚᱸᱜᱷᱨᱮᱥ ᱥᱟᱶ ᱮ ᱥᱮᱞᱮᱫ ᱮᱱᱟ ᱾ ᱩᱱᱤ ᱫᱚ ᱑᱙᱗᱙ ᱠᱷᱚᱱ ᱑᱙᱘᱐ ᱫᱷᱟᱹᱵᱤᱡ ᱵᱟᱵᱩ ᱵᱚᱱᱟᱨᱚᱥᱤ ᱫᱟᱥ ᱥᱚᱨᱠᱟᱨ ᱨᱮ ᱢᱟᱲᱛᱮ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾ ᱑᱙᱘᱙ ᱨᱮ ᱩᱱᱤ ᱫᱚ ᱨᱟᱡᱽᱡᱚᱥᱚᱵᱷᱟ ᱨᱮ ᱢᱟᱲᱛᱮ ᱟᱹᱜᱩᱣᱟᱹᱱ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾ ᱩᱱᱤ ᱫᱚ ᱒᱖ ᱚᱜᱚᱥᱴ ᱒᱐᱑᱑ ᱠᱷᱚᱱ ᱗ ᱥᱮᱯᱴᱮᱢᱵᱚᱨ ᱒᱐᱑᱖ ᱫᱷᱟᱹᱵᱤᱡ ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱠᱮᱫ-ᱟ ᱾

 ᱟᱯᱚᱱ ᱡᱤᱭᱚᱱ 

ᱩᱱᱤᱭᱟᱜ ᱡᱟᱱᱟᱢ ᱫᱚ ᱑ᱡᱩᱞᱟᱭ ᱑᱙᱒᱘ ᱦᱤᱞᱚᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱟᱡᱚᱢᱜᱚᱰ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱤᱫ ᱱᱟᱥᱮ ᱪᱚᱲᱟᱣᱜ ᱚᱲᱟᱜ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱟᱡ ᱵᱟᱵᱟ ᱫᱚ ᱢᱤᱫ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱨᱟᱢ ᱱᱚᱨᱮᱥ ᱭᱟᱫᱚᱵᱽ ᱫᱚ ᱟᱡᱚᱢᱜᱚᱰ ᱫᱚᱨᱵᱟᱨᱜᱟᱲ ᱨᱮ ᱢᱤᱫ ᱧᱩᱢ ᱩᱨᱩᱢ ᱩᱠᱤᱞ ᱮ ᱛᱟᱦᱮᱸ ᱠᱟᱱᱟ ᱾ ᱒᱒ ᱱᱚᱵᱷᱮᱢᱵᱚᱨ ᱒᱐᱑᱖ ᱦᱤᱞᱚᱜ ᱞᱚᱠᱷᱱᱚᱣ ᱨᱮ ᱩᱱᱤᱭᱟᱜ ᱡᱤᱣᱤᱵᱟᱹᱛᱤ ᱫᱚ ᱡᱟᱭᱡᱩᱜᱽ ᱞᱟᱹᱜᱤᱫ ᱢᱟᱹᱬᱤ ᱢᱮᱴᱟᱣ ᱞᱮᱱᱟ ᱾ 

 ᱨᱟᱡᱽᱟᱹᱨᱮᱛ ᱠᱟᱹᱢᱤᱦᱚᱨᱟ 

ᱨᱟᱢ ᱱᱚᱨᱮᱥ ᱭᱟᱫᱚᱵᱽ ᱫᱚ ᱥᱟᱶᱛᱟᱨᱤ ᱠᱟᱹᱢᱤᱦᱚᱨᱟ ᱨᱮ ᱜᱚᱨᱚᱡᱽ ᱮ ᱫᱚᱦᱚᱭᱮᱫ ᱛᱟᱵᱮᱸᱫ ᱟᱨ ᱥᱚᱢᱟᱡᱽᱵᱟᱫᱤ ᱱᱮᱛᱟ ᱨᱟᱡᱽ ᱱᱟᱨᱟᱭᱚᱬ ᱴᱷᱮᱱ ᱥᱩᱯᱩᱨ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱗᱗ ᱨᱮ ᱟᱡᱚᱢᱜᱚᱰ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱛᱩᱨᱩᱭ ᱟᱱᱟᱜ ᱞᱳᱠᱥᱚᱵᱷᱟ ᱨᱮᱭ ᱥᱮᱴᱮᱨ ᱮᱱᱟ ᱾ ᱩᱱᱤ ᱫᱚ ᱢᱤᱫ ᱱᱮᱢᱚᱥ ᱟᱨ ᱥᱟᱫᱷᱟᱥᱤᱫᱷᱟᱹ ᱨᱟᱡᱽᱱᱮᱛᱟ ᱢᱮᱱᱛᱮ ᱠᱚ ᱢᱟᱱᱟᱣ ᱮ ᱠᱟᱱ ᱛᱟᱦᱮᱸᱫ ᱾  

ᱟᱡ ᱫᱚ ᱒᱓ ᱡᱩᱱ ᱑᱙᱗᱗ ᱦᱤᱞᱚᱜ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱟᱨ ᱒᱘ ᱯᱷᱮᱵᱽᱨᱩᱣᱟᱨᱤ ᱑᱙᱗᱙ ᱫᱷᱟᱹᱵᱤᱡ ᱱᱚᱣᱟ ᱯᱚᱫᱽ ᱨᱮᱭ ᱛᱟᱦᱮᱸ ᱮᱱᱟ ᱾ ᱒᱕ ᱯᱷᱮᱵᱽᱨᱩᱣᱟᱨᱤ ᱑᱙᱗᱙ ᱦᱤᱞᱚᱜ ᱫᱚ ᱩᱱᱤ ᱯᱟᱹᱛᱟᱹᱛ ᱢᱚᱱᱚᱛ ᱟᱢᱮᱴ ᱨᱚᱭ ᱚᱡᱤᱛᱠᱟᱹᱨ ᱮᱱᱟ ᱾ ᱩᱱᱤᱭᱟᱜ ᱴᱷᱟᱶ ᱨᱮ ᱵᱚᱱᱟᱨᱚᱥᱤ ᱫᱟᱥ ᱮ ᱵᱟᱪᱷᱚᱱ ᱮᱱᱟ ᱟᱨ ᱥᱤᱭᱟᱹ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾ 

᱒᱐᱐᱔ ᱨᱮᱱᱟᱜ ᱫᱤᱥᱣᱟᱹ ᱵᱟᱪᱷᱱᱟᱣ ᱨᱮ, ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱟᱜ ᱴᱤᱠᱮᱴ ᱛᱮ ᱟᱡᱚᱢᱜᱚᱰ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱟᱪᱷᱚᱱ ᱞᱟᱹᱜᱤᱫ ᱮ ᱞᱟᱹᱰᱷᱟᱹᱭ ᱮᱱᱟ, ᱤᱠᱷᱟᱹᱱ ᱵᱚᱦᱩᱡᱚᱱ ᱥᱚᱢᱟᱡᱽ ᱯᱟᱨᱴᱤ ᱨᱤᱱᱤᱡ ᱨᱚᱢᱟᱠᱟᱸᱛ ᱭᱟᱫᱚᱵᱽ ᱴᱷᱮᱱ ᱮ ᱦᱟᱨᱟᱣ ᱚᱪᱚ ᱮᱱᱟ ᱾  ᱒᱖ ᱚᱜᱚᱥᱴ ᱒᱐᱑᱑ ᱦᱤᱞᱚᱜ, ᱭᱩᱯᱤᱮ ᱥᱚᱨᱠᱟᱨ ᱟᱨ ᱩᱥᱠᱟᱹᱣ ᱞᱮᱠᱟᱛᱮ ᱥᱤᱧᱚᱛ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱯᱨᱚᱛᱤᱵᱷᱟ ᱯᱟᱴᱤᱞ ᱫᱚ ᱩᱱᱤ ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮᱭ ᱵᱟᱦᱟᱞ ᱠᱮᱫᱮᱭᱟ ᱾ 

 ᱥᱟᱹᱠᱷᱭᱟᱹᱛ